Оснивањем Комунистичке партије Србије (КПС), 8. маја 1945. године Покрајински комитет КПЈ за Војводину је био укључен у њен састав и преименован у ПК КПС за Војводину. После Шестог конгреса СКЈ, одржаног новембра 1952. године, на коме је Комунистичка партија Југославије променила назив у Савез комуниста Југославије (СКЈ), све републичке партије су променила своје називе у Савез комуниста, па је тако ПК КПС за Војводину постао Покрајински комитет СКС за Војводину. Захваљујући процесима децентрализације власти у партији и држави, који су наступили после 1966. године, као и друге републичке и покрајинске организације, и ПК СКС за Војводину је почео да стиче аутономију у односу на вођство СК Србије и СК Југославије. На Четрнаестој Покрајинској конференцији СКС за Војводину, одржаној 20. и 21. децембра 1968. године у Новом Саду ПК СКС за Војводину је преименован у Покрајински комитет Савез комуниста Војводине.